CELEX: C2007/199/02
Language: fi
Date: 2007-08-25 00:00:00
Title: Asia C-466/03: Yhteisöjen tuomioistuimen tuomio (ensimmäinen jaosto) 28.6.2007 (Landgericht Baden-Badenin (Saksa) esittämä ennakkoratkaisupyyntö) — Albert Reiss Beteiligungsgesellschaft mbH v. Land Baden-Württemberg (Direktiivi 69/33/ETY — Pääoman hankinnasta kannettavat välilliset verot — Kansallinen sääntely, jossa säädetään rajavastuuyhtiön osuuksien luovutuksen vahvistamisesta perittävästä notaarimaksusta — Veropäätös — Pääomansijoitusveron kaltaiseksi veroksi luokittelu — Edellytetty muodollisuus — Arvopaperien luovutuksesta kannettava vero — Korvauksenluonteiset maksut)

25.8.2007   
            
            
               FI
            
            
               Euroopan unionin virallinen lehti
            
            
               C 199/2
            
         Yhteisöjen tuomioistuimen tuomio (ensimmäinen jaosto) 28.6.2007 (Landgericht Baden-Badenin (Saksa) esittämä ennakkoratkaisupyyntö) — Albert Reiss Beteiligungsgesellschaft mbH v. Land Baden-Württemberg
   (Asia C-466/03) (1)
   
   (Direktiivi 69/33/ETY - Pääoman hankinnasta kannettavat välilliset verot - Kansallinen sääntely, jossa säädetään rajavastuuyhtiön osuuksien luovutuksen vahvistamisesta perittävästä notaarimaksusta - Veropäätös - Pääomansijoitusveron kaltaiseksi veroksi luokittelu - Edellytetty muodollisuus - Arvopaperien luovutuksesta kannettava vero - Korvauksenluonteiset maksut)
   (2007/C 199/02)
   Oikeudenkäyntikieli: saksa
   Ennakkoratkaisua pyytänyt tuomioistuin
   Landgericht Baden-Baden
   Pääasian asianosaiset
   
      Kantaja: Albert Reiss Beteiligungsgesellschaft mbH
   
      Vastaaja: Land Baden-Württemberg
   Oikeudenkäynnin kohde
   Ennakkoratkaisupyyntö — Landegericht Baden-Baden — Pääoman hankinnasta kannettavista välillisistä veroista 17.7.1969 annetun neuvoston direktiivin 69/335/ETY (EYVL L 156, s. 23), sellaisena kuin se on muutettuna 10.6.1985 annetulla neuvoston direktiivillä 85/303/ETY (EYVL L 156, s. 23), 10 artiklan c alakohdan kohdan, tulkinta — Rajavastuuyhtiön pääoman korottaminen toisessa yhtiössä olevien yhtiöosuuksien luovuttamisella apporttina — Yhtiöosuuksien luovutuksen vahvistavasta notaarin laatimasta asiakirjasta perittävät maksut
   Tuomiolauselma
   Pääoman hankintaa koskevista välillisistä veroista 17.7.1969 annetun neuvoston direktiivin 69/335/ETY 10 artiklaa, sellaisena kuin kyseinen direktiivi on muutettuna 10.6.1985 annetulla neuvoston direktiivillä 85/303/ETY, on tulkittava siten, että se estää notaarimaksujen perimisen yhtiöosuuksien luovutuksen vahvistamisesta, kun luovutus on suoritettu apporttina pääomayhtiön yhtiöpääoman korottamiseksi ja kun kyse on järjestelmästä, jossa notaarit ovat virkamiehiä ja maksut suoritetaan ainakin osittain valtiolle julkisten menojen kattamiseen.
   
      (1)  EUVL C 21, 24.1.2004.